ร้านนี้ทำก๋วยเตี๋ยวรสชาติดีครับ ปกติผมทานแต่ก๋วยเตี๋ยวน้ำกับแห้ง ไม่ค่อยสั่งอย่างอื่น
จะติดใจอย่างเดียวคือการบริการและเอาใจใส่ของพนักงานที่ไม่ค่อยจะสนใจลูกค้าเลย
สั่งก๋วยเตี๋ยวแห้ง ขอน้ำซุปด้วย แต่ก็ลืมน้ำซุปบ่อยครั้ง กวักมือเรียกก็ไม่เคยหันมามอง จนไม่รู้ว่าพวกเขาคิดยังไงกับการทำงาน ซึ่งพักหลังก็เหมือนทางร้านจะรู้ตรงจุดนี้เลยจัดพนักงานมายืนเป็นกลุ่มบริเวณกลางร้านเพื่อคอยดูลูกค้าเรียก ซึ่งถึงจะดีขึ้นบ้าง แต่ก็ยังเรียกยากในบางครั้ง เพราะมัวแต่คุยเล่นกัน ซึ่งที่ผมยังคงรับประทานอยู่เพราะรสชาติอาหารถูกใจ แต่การบริการจัดว่าแย่ถึงขั้นต้องปรับปรุงครับ แต่คาดว่าคงยากครับ เพราะมันเป็นมานานแล้ว ถ้าอยากจะแก้ปัญหาก็คงตั้งใจเทรนกันนานแล้ว ตรงนี้ผมก็ทำใจไว้ก่อนว่า ทานร้านนี้ก็จะเจอกับบริการแบบนี้ แต่มองอีกมุมก็นับว่าบริการสมกับที่ไม่มี service charge 